WORK พุ่งกว่า 5% ลุ้นกำไร Q3 โตสนั่น หลังปรับขึ้นค่าโฆษณา
WORK พุ่งกว่า 5% ลุ้นกำไร Q3 โตสนั่น หลังปรับขึ้นค่าโฆษณา ล่าสุด ณ เวลา 11.33 น. ราคาอยู่ที่ 85.00 บาท บวก 4.25 บาท หรือ 5.26% สูงสุดที่ 87.00 บาท ต่ำสุดที่ 84.00 บาท มูลค่าซื้อขายที่ 491.18 ล้านบาท 
4 ก.ย. 2560

ผู้สื่อข่าวรายงานว่า ราคาหุ้นบริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ณ เวลา 11.33 น. ราคาอยู่ที่ 85.00 บาท บวก 4.25 บาท หรือ 5.26% สูงสุดที่ 87.00 บาท ต่ำสุดที่ 84.00 บาท มูลค่าซื้อขายที่ 491.18 ล้านบาท

ด้านบล.ฟินันเซีย ไซรัส ระบุในบทวิเคราะห์ ฝ่ายวิจัยมีมุมมองเชิงบวกต่อแนวโน้มการทำกำไรที่แข็งแกร่งต่อเนื่องในไตรมาส 3/60 จากความสามารถในการปรับขึ้นค่าโฆษณาได้ต่อเนื่องตาม Rating และ Content ที่โดดเด่น โดยจะมีรายการใหม่ที่น่าสนใจเข้ามาเพิ่ม คาดกำไรปกติในระดับสูงใกล้ไตรมาสก่อน แม้แนวโน้มไตรมาส 4/60 กำไรจะลดลงมากเป็นระดับต่ำสุดของปี จากผลของจากงานพระราชพิธีประมาณ 3 สัปดาห์
นอกจากนี้ คาดมีค่าใช้จ่ายโบนัสพนักงานสูงตามปกติ ฝ่ายวิจัยปรับประมาณการกำไรปกติทั้งปี 2560 ขึ้น 49% เป็นการเติบโตถึง 288.6% จากปีก่อน สะท้อนกำไรไตรมาส 2/60 ที่ออกมาดีกว่าคาดมาก และราคาเป้าหมายปี 2560 ปรับขึ้นเป็น 82 บาท จากเดิม 69 บาท (DCF) ราคาหุ้นที่ปรับขึ้นมาเร็ว 18% ในช่วงนับจากวันประกาศงบไตรมาส 2/60 ในช่วงกลางเดือนส.ค. ที่ดีกว่าฝ่ายวิจัยและตลาดคาด รวมทั้งข่าวได้ปรับเพิ่มเข้าในการคำนวณดัชนี FTSE ตั้งแต่วันที่ 15 ก.ย. นี้